Държавен вестник, бр. 50, 2007 г., стр. 3

Б Р О Й  50
Д Ъ Р Ж А В Е Н   В Е С Т Н И К
С Т Р .  3
5.2.10. да извърши техническа ликвидация
и/или рекултивация на обекта по т. 1 за своя
сметка при условия и в срокове, определени в
одобрения проект за ликвидация и/или рекул-
тивация;
5.2.11. при прекратяване на концесионния
договор да предаде държането на находището
по т. 1 на концедента при условия и по ред,
определени в Закона за концесиите.
5.3. Основни права на концедента:
5.3.1. да получава дължимото концесионно
възнаграждение при условия и в срокове, опре-
делени в концесионния договор;
5.3.2. при условия и по ред, определени в
концесионния договор, да контролира изпъл-
нението на задълженията на концесионера,
включително чрез вземане на проби от всяка
продукция—резултат от експлоатацията на на-
ходището, и чрез извършване на маркшайдерс-
ки измервания;
5.3.3. право на съсобственост с концесионе-
ра, а след прекратяване на концесията—право
на собственост върху придобитата по време на
концесията геоложка, техническа и друга доку-
ментация;
5.3.4. да прекрати едностранно концесион-
ния договор при неизпълнение от страна на
концесионера на основните задължения по това
решение и по договора, както и при нарушаване
условията на концесията.
5.4. Основни задължения на концедента:
5.4.1. да оказва съдействие на концесионера,
след като такова бъде поискано от него, при
условия и по ред, определени в концесионния
договор;
5.4.2. да осъществява контрол за спазване на
условията по концесията и за изпълнение на
задълженията по концесионния договор.
6. Срокът на концесията започва да тече
от датата на влизане в сила на концесионния
договор.
7. Определя следните видове гаранции за
изпълнение на задълженията по концесионния
договор:
7.1. Безусловна и неотменяема банкова га-
ранция от банка, одобрена от концедента, ко-
ято да гарантира изпълнението на задължени-
ята на концесионера по договора. За първата и
втората година от срока на концесията банко-
вата гаранция е в размер 40 000 лв. За всяка
следваща година банковата гаранция е в раз-
мер 50 на сто от концесионното възнагражде-
ние за предходната година. Сроковете за пред-
ставяне на гаранциите се определят в концеси-
онния договор.
7.2. Банкова сметка, открита от концесио-
нера при условия и в срок, определени в кон-
цесионния договор, обезпечаваща изпълнени-
ето на задълженията, свързани с ликвидаци-
ята и/или рекултивацията на концесионния
обект.
7.3. Право на концедента да прекрати еднос-
транно концесионния договор при условия и по
ред, определени в концесионния договор.
7.4. Дължат се неустойки и лихви при неиз-
пълнение и при забавено изпълнение на дого-
ворните задължения на страните. Формите на
неизпълнение, условията и редът за тяхното
установяване, както и видът и размерът на санк-
циите се определят в концесионния договор.
8. Определя годишно парично концесион-
но възнаграждение за единица добито подзем-
но богатство за съответния период, както
следва:
8.1. Парично концесионно възнаграждение,
изчислено като 4 на сто от произведението на
количеството добит варовик и средно претег-
лената му продажна цена за съответния пери-
од, която се определя на основата на данни,
представени от концесионера, но не по-ниска
от пазарната цена, определена на база неконт-
ролирани сделки между несвързани лица, а при
износ—не по-ниска от минималната цена за
съответния продукт по данни от “Минералс
Прайз Уотч”.
8.2. Стойността на концесионното възнаг-
раждение за единица добито подземно богатс-
тво (варовик) не може да бъде по-ниска от
0,30 лв./тон и се индексира ежегодно с процен-
та на увеличение на цените на неметални по-
лезни изкопаеми—индустриални минерали, по
информация, предоставена от националния ста-
тистически институт, при базова статистичес-
ка информация за цените за 2005 г.
8.3. В случай че като крайни продукти от
добива и/или преработката се реализират стро-
ителни материали, концесионерът дължи па-
рично концесионно възнаграждение в размер
7 на сто от произведението на количеството
добит варовик и среднопретеглената му про-
дажна цена за съответния период, която се оп-
ределя на основата на данни, представени от
концесионера, но не по-ниска от пазарната
цена, определена на база неконтролирани сдел-
ки между несвързани лица, а при износ—не
по-ниска от минималната цена за съответния
продукт по данни от “Минералс Прайз Уотч”.
8.4. Концесионерът се задължава да запла-
ща минимално парично концесионно възнаг-
раждение в размер не по-нисък от сумата, опре-
делена на базата на 200 000 т годишен добив на
варовик за срока на концесията и предвидените
стойности за единица добито подземно богатс-
тво съгласно т. 8.2.
8.5. Окончателният размер на минималното
концесионно възнаграждение за 1 тон добити